Explozie puternică la un pod de cale ferată din regiunea rusă Samara. Trei trenuri de la Moscova ar fi urmat să treacă pe acolo
Data actualizării: Data publicării:
Un pod de cale ferată din apropierea oraşului rus Samara a fost zguduit de o explozie, a relatat luni agenţia de presă rusă RIA, care a citat serviciile de urgenţă.
Nu au fost transmise informaţii despre victime.
Traficul feroviar a fost suspendat peste acest pod din cauza "interferenţelor ilegale", potrivit autorităţilor feroviare ruse. Trei trenuri de pasageri care veneau de la Moscova și un tren de navetiști au fost oprite din cauza incidentului.
112 a raportat că nu au fost răniți și că șinele nu au fost afectate. Potrivit canalului 112, explozia a afectat cadrul metalic și balustradele podului. Canalul Baza a scris că nu au fost afectați stâlpii de susținere ai structurii, scrie Meduza.io.
Agenţia de presă rusă TASS a relatat că podul a fost avariat de un dispozitiv exploziv.
Samara este un oraş industrial din sudul Rusiei, pe malul râului Volga, al şaselea oraş ca mărime din Rusia.